Valtioneuvoston asetus

ajokorteista annetun valtioneuvoston asetuksen 17 ja 18 §:n muuttamisesta

Valtioneuvoston päätöksen mukaisesti muutetaan ajokorteista annetun valtioneuvoston asetuksen (423/2011) 17 §:n 1 momentti ja 18 §:n 1 momentti, sellaisina kuin ne ovat asetuksessa 433/2018, seuraavasti:

17 §

Teoriaopetuksen määrä kuorma-auton ajokorttia suoritettaessa

Kuljettajantutkintoon pääsyn edellytyksenä olevan teoriaopetuksen määrä kuorma-auton ja kuorma-autovetoisen E-luokan ajoneuvoyhdistelmän ajokorttia suoritettaessa on:

1) C1-luokassa vähintään 2tuntia;

2) C-luokassa vähintään 12 tuntia tai, jos oppilaalla on C1-luokan ajo-oikeus, vähintään 10 tuntia;

3) C1E-luokassa vähintään 3 tuntia;

4) CE-luokassa vähintään 15 tuntia tai, jos oppilaalla on C1E-luokan ajo-oikeus, vähintään 12 tuntia.

— — — — — — — — — — — — — — — — — — — — — — — — — — — — — —

18 §

Ajo-opetuksen määrä kuorma-auton ajokorttia suoritettaessa

Kuljettajantutkintoon pääsyn edellytyksenä olevan ajo-opetuksen määrä kuorma-auton ja kuorma-autovetoisen E-luokan ajoneuvoyhdistelmän ajokorttia suoritettaessa on:

1) C1-luokassa vähintään 3 tuntia;

2) C-luokassa vähintään 10 tuntia tai, jos oppilaalla on C1-luokan ajo-oikeus, vähintään 7 tuntia;

3) C1E-luokassa vähintään 3 tuntia;

4) CE-luokassa vähintään 30 tuntia tai, jos oppilaalla on C1E-luokan ajo-oikeus, vähintään 27 tuntia.

— — — — — — — — — — — — — — — — — — — — — — — — — — — — — —

———

Tämä asetus tulee voimaan 1 päivänä joulukuuta 2018.

Jos C-luokan kuljettajantutkintoon tulevalla on ennen tämän asetuksen voimaantuloa suoritettu C1-luokan ajo-oikeus, kuljettajantutkintoon pääsyn edellytyksenä olevan teoriaopetuksen määrä on 17 §:n 1 momentin 2 kohdasta poiketen vähintään 3 tuntia ja ajo-opetuksen määrä 18 §:n 1 momentin 2 kohdasta poiketen vähintään 5 tuntia.

Jos CE-luokan kuljettajantutkintoon tulevalla on ennen tämän asetuksen voimaantuloa suoritettu C1E-luokan ajo-oikeus, kuljettajantutkintoon pääsyn edellytyksenä olevan teoriaopetuksen määrä on 17 §:n 1 momentin 4 kohdasta poiketen vähintään 7 tuntia ja ajo-opetuksen vähimmäismäärä 18 §:n 1 momentin 4 kohdasta poiketen vähintään 20 tuntia.

Helsingissä 22 päivänä marraskuuta 2018

Liikenne- ja viestintäministeri Anne Berner

Hallitusneuvos Maija Ahokas